D'Fahrt am Samstig i d'Sajama isch total problemlos ueber d'Buehni und am 15.00 Uhr sind mir endlich im Ort Sajama umgeh vo 3 Vulkaen ahcho. Zfriede haend mir es sehr eifachs Zimmer binere Familie bezoge und haend ues bim sajamische Parkheini ueber moeglichi Toure informiert. Eigentlich haets nur 3 Moeglichkeite geh, 1. wandere aber das segi nid so spektakulaer, 2. mit em Bike und 3. d'Bestiigig vom Sajama (6'542 m.ue.M). Mh, und das soell alles sii? So haend mir ues denn uf en Bikeusflug festgleit. Laeck sind das Stuehl gsi..... das die ueberhaupt no gfahre sind, es Wunder. So sind mir denn meh oder weniger schnell zum 12km entfernti See abgmueht. Ziemli entnervt ueber die Stuehl haend mir denn d'Natur und Tierwelt doch no chli choenne gnuesse, aber scho glii haet de Rueckweg gwarted. Oepe noch 7 km haets im Chrigel denn no de Wechsler i d'Speiche gno -> Chrigel is not amuesed Teil 2. No meh entnervt und nur mit Mueh sind mir wieder in Sajama ahcho und haend em Parkheini ziemli klar z'verstoh geh was mir vo ihm und sine Stuehl halted. Am spoetere Nomittag haend mir denn no e wanderig i die noecher Umgebig gmacht, was ues wieder beruhigt und au viel meh paessled haet.